2. ΑΠΟΦΑΣΙΣ ΥΠΟΥΡΓΩΝ ΥΓΙΕΙΝΗΣ ΔΗΜΟΣΙΩΝ ΕΡΓΩΝ ΚΑΙ ΒΙΟΜΗΧΑΝΙΑΣ Αριθ. Γ3β/1392 της 14 Ιουν./16 Ιουλ.  1966 (ΦΕΚ Β΄ 445) Περί διαθέσεως λυμάτων και βιομηχανικών αποβλήτων εις την κοίτην του Κηφισσού και τα συμβάλλοντα εις τούτον ρεύματα. Έχοντες υπ’ όψιν: α)Τας διατάξεις του Ν.Δ. 4372/64 «περί συστάσεως του Υπουργείου Υγιεινής» και του Β.Δ. 84/ 1.2.65 «περί οργανώσεως του Υπουργείου Υγιεινής». β)Την υπ’ αριθ. Ειβ/221/22.1.65 Υγειονομικήν Διάταξιν «περί διαθέσεως λυμάτων και βιομηχανικών αποβλήτων» (ΦΕΚ 138/Β/24.2.1965). γ)Την ανάγκην άρσεως της δημιουργηθείσης δυσμενούς καταστάσεως από αισθητικής και υγειονομικής απόψεως εις την περιοχήν Κηφισσού, λόγω των αποχετευομένων λυμάτων και βιομηχανικών αποβλήτων εις τον χείμαρρον τούτον. δ)Την πυκνήν οίκησιν της εν λόγω περιοχής, ήτις καθιστά την ως άνω ανάγκην επιτακτικωτέραν. ε)Την ανάγκην διατηρήσεως της θαλασσίας περιοχής, Ν. Φαλήρου εις την καθαρωτέραν δυνατήν κατάστασιν προς αναψυχήν και κολύμβησιν του κοινού ως και γενικώτερον δια την Τουριστικήν αυτής αξιοποίησιν. ς)Την σχεδόν εξάντλησιν των υφισταμένων περιθωρίων παροχετεύσεως των αποχετευομένων εις τον Κηφισσόν και τα συμβάλλοντα εις τούτον ρεύματα, λυμάτων και βιομηχανικών αποβλήτων προς τον κεντρικόν αποχετευτικόν αγωγόν Κερατσινίου, ίνα μη διατίθενται ταύτα εις την θαλασσίαν περιοχήν Ν.Φαλήρου. ζ)Τας προτάσεις της συσταθείσης Επιτροπής δια της υπ’ αριθ. Γ3β/3746/23.12.1965 αποφάσεως του Υπουργού Υγιεινής, τας διατυπωθείσας δια του από 14.4.66 πρακτικού ταύτης, αποφασίζομεν: Όπως: 1)Μη επιτραπή η αποχεύτεσις λυμάτων ή βιομηχανικών αποβλήτων εις τον Κηφισσόν και τα συμβάλλοντα εις τούτον ρεύματα, ανεξαρτήτως βαθμού καθαρότητος ή επεξεργασίας καθαρισμού αυτών, υπό ετέρων βιομηχανικών και λοιπών εγκαταστάσεων, πέραν των ήδη αποχετευομένων. Κατ’ οικονομίαν δύναται να επιτραπή η αποχέτευσις μόνον βιομηχανικών αποβλήτων παρά βιομηχανιών, δι’ ας έχουν ήδη εκδοθή σχετικαί άδειαι υπό του Υπουργείου Βιομηχανίας. 2)Μελετηθή και κατασκευασθή όσον το δυνατόν ταχύτερον παρακηφίσσιος αγωγός ακαθάρτων υδάτων αποχετευτικής ικανότητος επαρκούς δια τας ανάγκας τουλάχιστον μιας δεκαετίας. 3)Ληφθούν μέτρα, μέχρι της κατασκευής του ως άνω παρακηφισσίου αγωγού, προς αύξησιν της παροχετευτικής ικανότητος των εκτροπών ακαθάρτων υδάτων εκ της κοίτης του Κηφισσού προς τον κεντρικόν αποχετευτικών αγωγόν Κερατσινίου, επί τω τέλει όπως μη εκβάλλουν λύματα και βιομηχανικά απόβλητα εις την θαλασσίαν περιοχήν Ν. Φαλήρου, κατά την ξηράν περίοδον. 4)Ενεργήται παρά του Ο.Α.Π. πληρεστέρα παρακολούθησις και έλεγχος εις τας αποχετεύσεις λυμάτων και βιομηχανικών αποβλήτων εντός του Κηφισσού και των συμβαλλόντων εις τούτον ρευμάτων, λαμβανομένων σχετικών μέτρων κατά των άνευ αδείας αποχετευόντων ή των μη τηρούντων τους υπό των σχετικών αδειών επιβαλλομένους όρους. 5)Ενεργήται παρά του Ο.Α.Π. τακτικωτέρα συντήρησις και καθαρισμός της διευθετημένης και μη κοίτης του χειμάρρου Κηφισσού και των συμβαλόντων ρευμάτων προς άρσιν κατά το δυνατόν των δημιουργουμένων ανθυγιεινών και αντιαισθητικών καταστάσεων, συνεπικουρουμένου του εν λόγω Οργανισμού υπό των Δημοσίων και Δημοτικών Υπηρεσιών εν τη αρμοδιότητι αυτών, προς πληρεστέραν εκπλήρωσιν του επιδιοκομένου σκοπού. Η ισχύς της παρούσης άρχεται από της 5.5.1966, ημερομηνίας καθ’ ην εξεδόθη η υπ’ αριθ. Γ3β/1172/ 5.5.1966 ημετέρα απόφασις. 